అర్జెంటీనా
అర్జెంటీనా (స్పానిష్:రిపబ్లికా అర్జెంటీనా) దక్షిణ అమెరికా ఖండములోని ఒక దేశము. ఇది దక్షిణ అమెరికా దక్షిణ ప్రాంతంలో ఉన్న ఇది ఒక ఫెడరల్ రిపబ్లిక్. ఈ దేశ విస్తీర్ణము 2,766,890 చదరపు కిలోమీటర్లు. అర్జెంటీనా దేశానికి పడమటి దిక్కున ఆండీస్ పర్వతశ్రేణులు తూర్పు మరియు దక్షిణమున అట్లాంటిక్ మహాసముద్రము ఎల్లలుగా ఉంది.ఇది దక్షిణ అమెరికా దక్షిణ కోణతీరాన్ని తన పొరుగున పశ్చిమసరిహద్దులో ఉన్న చిలీతో పంచుకుంటూ ఉంది.దేశం ఉత్తర సరిహద్దులో పరాగ్వే మరియు బొలీవియా దేశాలు, ఈశాన్య సరిహద్దులో బ్రెజిల్, తూర్పు సరిహద్దులో ఉరుగ్వే మరియు దక్షిణ అట్లాంటిక్ మహాసముద్రం మరియు దక్షిణ సరిహద్దులో డ్రేక్ పాసేజ్ ఉన్నాయి.27,80,400చ.కి.మీ వైశాల్యం ఉన్న ప్రధానభూమితో అర్జెంటీనా వైశాల్యపరంగా ప్రపంచంలోని 8 అతి పెద్ద దేశాలలో ఒకటిగా, లాటిన్ అమెరికా దేశాలలో ద్వితీయస్థానంలో మరియు స్పానిష్ మాట్లాడే హిస్పానియా ప్రజలు అధికంగా నివసిస్తున్న ప్రథమ స్థానంలో ఉంది. దేశం 23 ఉపవిభాగాలుగా విభజించబడి ఉంది. ఫెడరల్ రాజధాని " బ్యూనస్ ఎయిరెస్ " స్వయంప్రతిపత్తి కలిగి ఉంది.
()ఇది అర్జెంటీనా కాంగ్రెస్ చేత నిర్ణయించబడింది.
ప్రొవింసెస్ రాజధాని ప్రత్యేక నియోజకవర్గాలుగా ఉన్నప్పటికీ ఫెడ్రల్ విధానానికి అనుగుణంగా ఉంటాయి.అర్జెంటీనా కొంత అంటార్కిటికా జభాగం మీద మరియు ఫాక్‌లాండ్ ద్వీపాలు (), మరియు సౌత్ జార్జియా మరియు ది సౌత్ శాండ్‌విచ్ ద్వీపాలు మీద సార్వభౌమ్యాధికారాలు కలిగి ఉంది.ఆధునిక అర్జెంటీనా ప్రాంతంలో ఆరంభకాలంలో పాలియోలిథిక్ ప్రజలు నివసించారు. 16వ శతాబ్దంలో ఈప్రాంతం స్పెయిన్ కాలనీగా చేయబడింది. అర్జెంటీనా " వైశ్రాయిలిటీ ఆఫ్ ది రియో డీ లా ప్లేటా " దేశాలలో ఒకటిగా ఉంది.
అర్జెంటీనా
అర్జెంటీనా వైస్రాయల్టీకి వారసునిగా ఎదగడానికి వచ్చిన ప్రక్రియ నుండి 
1810 మే విప్లవం వైస్రాయి " బాలలసర్ హిడాల్గో డి సిస్నెరాస్ " తొలగించి దాని స్థానంలో మొట్టమొదటి సైనికప్రభుత్వం భర్తీ చేసింది. స్థానికులు రూపొందిన కొత్త ప్రభుత్వం " బ్యూనస్ ఎయిరిస్ " కేంద్రంగా పనిచేసింది.స్వాతంత్ర్య పోరాటంలో జరిగిన మొదటి ఘర్షణల్లో సైనికప్రభుత్వం రాజ్యవాద " కార్డోబాలోని " విప్లవాన్ని అణిచివేసింది. కానీ బండా ఓరియెంటల్ అప్పర్ పెరు పోరాటం మరియు పరాగ్వే అధిగమించడంలో విఫలమయ్యాయి. ఇవి తరువాత స్వతంత్ర దేశాలుగా మారాయి.
విప్లవకారులు రెండు విరోధి గ్రూపులుగా విభజించబడ్డారు. సెంట్రనిస్ట్స్ మరియు ఫెడరలిస్ట్లు-అర్జెంటీనా మొదటి దశాబ్దాల స్వతంత్రాన్ని పోరాటాన్ని వివరిస్తున్నాయి.
1816 లో టుకుమన్ కాంగ్రెస్ అధికారికంగా స్వాతంత్ర్య ప్రకటన చేసింది.
ఒక సంవత్సరం తరువాత జనరల్ మార్టిన్ మిగ్యుఎల్ డి గుమేమ్స్ ఉత్తరప్రాంతంలో రాజవంశవాదులను నిలిపివేశారు. జనరల్ " జోస్ డి శాన్ మార్టిన్ " సైన్యాన్ని ఆండీస్ అంతటా దాటించి చిలీ ప్రాంతానికి స్వాతంత్ర్యం సాధించాడు. అప్పుడు అతను లిమా మీద పట్టు సాధించడానికి ముందుకు కదిలి స్పానిష్‌తో పోరాడి పెరూ స్వాతంత్ర్యాన్ని ప్రకటించాడు. 1819 లో బ్యూనస్ ఎయిర్స్ సెంట్రల్ రాజ్యాంగాన్ని అమలులోకి తెచ్చింది. దీనిని త్వరలోనే ఫెడరలిస్టులు రద్దు చేశారు.
సుప్రీం డైరెక్టర్ పాలన ముగింపులో సెంట్రల్ వాదులు మరియు ఫెడరలిస్టులు మద్య " సెపెడా యుద్ధం (1820) సంభవించింది. 1826 లో బ్యూనస్ ఎయిర్స్ మరో కేంద్రీయ రాజ్యాంగాన్ని ప్రవేశపెట్టింది. బెర్నార్డినో రివాడావియా దేశం మొదటి అధ్యక్షుడిగా నియమితుడయ్యాడు. ఏదేమైనా అంతర్గత రాష్ట్రాలు త్వరలోనే అతనిని వ్యతిరేకిస్తూ అతని రాజీనామాను కోరుతూ బలవంతంగా తొలగించాయి మరియు రాజ్యాంగంనుండి తొలగించాయి. 
సెంట్రల్ వాదులు మరియు ఫెడెరిస్టులు తిరిగి సివిల్ వార్ ప్రారంభించారు. తరువాత విజయాలు సాధించి 1831 లో జువాన్ మాన్యుఎల్ డే రోసాస్ నేతృత్వంలో " అర్జెంటీనా కాన్ఫెడరేషన్ " ఏర్పాటు చేశారు. 
ఆయన పాలనలో ఆయన ఫ్రెంచ్ నిరోధకత (1838-1840), కాన్ఫెడరేషన్ (1836-1839) మరియు ఒక సంక్లిష్టమైన ఆంగ్లో-ఫ్రెంచ్ దిగ్బంధనం (1845-1850) ఎదుర్కొని అజేయంగా మరియు జాతీయ భూభాగాన్ని కోల్పోకుండా అడ్డుకున్నాడు. 
అయితే ఆయన వాణిజ్య పరిమితి విధానాలు అంతర్గత రాష్ట్రాలను ఆగ్రహానికి గురిచేసాయి. 1852 లో " జస్సో జోస్ డి ఉర్క్యూజా " అనే మరో శక్తివంతమైన ప్రత్యర్థి ఆయనను అధిగమించి కాన్ఫెడరేషన్ నూతన అధ్యక్షుడిగా ఎన్నికచేయబడ్డాడు. ఉరుక్విజా లిబరల్ మరియు ఫెడరల్ 1853 రాజ్యాంగాన్ని ప్రవేశపెట్టాడు. బ్యూనస్ ఎయిర్స్ విడిచిపెట్టినప్పటికీ 1859 లో సెపెడ యుద్ధంలో ఓడిపోయిన తరువాత కాన్ఫెడరేషన్‌లోకి బలవంతంగా తిరిగి వచ్చింది.